***Referat af Bestyrelsesmøde***

***Tirsdag den 04. september 2018 kl. 18.00***

***Klubhuset.***

***Fraværende: Freddy Nielsen***

***Dagsorden:***

***Pkt. 1: Status vedr. klubhuset****:*

* *Diverse forhandlinger med Slagelse Kommune, og status mht. til forlængelse af lejemål.*
* *Klubhusudvalg. Udvalgets sammensætning, opgaver og kompetencer.*
* *Vedligeholdelse af bygningen.*
* *Skal vi have skiftet låsesystem? Karsten har indhentet et favorabelt tilbud for udskiftning af lås og hertil 10 nøgler.*
* *Skilt med maskot (klublogo) er bestilt og leveret/afhentet.*

***Pkt. 2: Efterårets aktiviteter:***

* *Afslutningstur. Hvorhen? Hvem lægger evt. rute?*
* *Har vi råd-/-lyst til pølsevogn??*

***Pkt. 3: Frem mod 2019:***

* *Skal Storebæltsløbets rute justeres?*
* *Vi har aftalt, at vi skal have konsulentvirksomhed ved DCU for så vidt angår Marshal ved Storebæltsløbet. Tidspunkt??*
* *2019 er 30-året for klubbens selvstændige eksistens. Skal det markeres, - evt. med festligholdelse?*

***Pkt. 4:******Eventuelt.***

***Referat:***

***Ad pkt. 1:*** *Formanden orienterede om hele processen vedr. forhandling og mail korrespondance med diverse afdelinger og personer i Slagelse Kommune.*

*Grundlæggende er alle forhandlinger mundet ud i, at SCRM skal fremsende ansøgning om fornyet permanent byggetilladelse for klubhuset.*

 *Der er en vis usikkerhed i, hvordan denne sag vil udvikle sig, men det forudsættes, at SCRM kommer positivt ud af forløbet.*

 *Der blev etableret et klubhusudvalg bestående af:*

* *John Hansen fra bestyrelsen,*
* *Lars Larsen,*
* *Lars Eliasen og*
* *Søren Andersen.*

*Udvalgets opgaver bliver at fremsætte forslag til forbedringer og vedligeholdelse af bygningen, samt at arbejde med et regulativ for dagligt brug af huset, herunder betingelser for leje af huset til private arrangementer. Udvalget foreslår ”arbejdsdage”, hvor bestyrelsen samler medlemmer til at udføre valgte arbejder.*

*Bestyrelsen har besluttet, at ændring af låsesystemet sættes i bero, indtil der er fuldt overblik over antal nøgler, som er overtaget fra Slagelse Skiklub.*

*Bestyrelsen har fået fremstillet et skilt i aluminium af vores maskot. Det er planen, at skiltet skal opsættes på facaden af klubhuset.*

***Ad pkt.2:*** *Det er planlagt, at der skal arrangeres en afslutningstur søndag den 30. september.*

*Bestyrelsen undersøger to mulige ruter og steder, hvortil turen kan arrangeres.*

***Ad pkt. 3:*** *Bestyrelsen vil overveje en evt. mindre justering af Storebæltsruten, og i forbindelse med det næste bestyrelsesmøde, vil der blive truffet en afgørelse vedr. emnet.*

*Bestyrelsen har besluttet at arrangere et orienteringsmøde med en konsulent fra DCU. Formålet er at få DCU holdning til sikkerhed, ruteafmærkning og brug af poster på ruten.*

 *Det er endvidere besluttet, at dette møde skal munde ud i DCU anbefaling vedr. brug af Trafik Marshals, som aktivt følger feltet og regulerer trafikken på strategiske dele af ruten.*

 *Der blev etableret er Festudvalg, som har til opgave at fremsætte forslag om et arrangement i anledning af SCRM 30 års jubilæumsår i 2019.*

 *Udvalget består af:*

* *Mikael Kristensen, formand for udvalget,*
* *Per Michael Nielsen.*

***Ad pkt.4:*** *Med baggrund i et personuheld i forbindelse med en træningstur, blev det debatteret, hvordan man skal agere i forbindelse med tilskadekomst.*

*Der var en generel enighed om, at såfremt der er blot den mindste tvivl om skadens omfang, skal der ”ringes til 112”, og den tilskadekomnes tilstand skal beskrives. Det er således modtageren af opkaldet, som skal beslutte, hvorvidt der skal sendes en ambulance, eller om de øvrige tilstedeværende skal tage sig af den tilskadekomne.*

 *Bestyrelsen vil foranstalte en vejledning, som sættes på SCRM hjemmeside.*

 *Det blev endvidere foreslået, at alle medlemmer skal udstyres med et info-kort, som skal medbringes under alle trænings ture m.v.*

 *Kortet skal oplyse om personlige data, kontaktpersoner samt oplysninger om evt. kroniske sygdomme, samt brug af medicin.*

 *Bestyrelsen vil foranstalte, at alle medlemmer informeres om disse forhold via sms, hvorefter det er det enkelte medlems eget ansvar at søge informationer på hjemmesiden.*

*Referent:*

*Ib P. Jensen*